विश्व प्रसिद्ध विक्रमशिला विश्वविद्यालय भागलपुर स॑ ३८ किलोमीटर दूर अन्तीचक गांव के पास छै, विक्रमशिला विश्वविद्यालय नालंदा के समकक्ष मानलो जाय छेलै, ऐकरो निर्माण पाल वंश के शासक धर्मपाल (७७०-८१०ई) न॑ करबैने॑ छेलै।  धर्मपाल न॑ यहां के दुगो चीज स॑  प्रभावित होय क॑ हेकरो निर्माण करै॑ने छेलै। पहऽने ई एगो लोकप्रिय तांत्रिक केंद्र छेलै,जे कि कोसी आरु गंगा नदी स॑ घिरलो छेलै। यहां प॑ मां काली आरु भगवान शिव के मंदिर भी छै। ई स्थान उत्तरवाहिनी गंगा के समीप होय के कारण भी श्रद्धालु के आकर्षण के केंद्र बनलो रहे छै। एक शब्दो म॑ कहलो जाय त॑ ई एक प्रसिद्ध तीर्थ स्थान छेलै।